
NR.SC2008-19683/03.09.2008
REFERAT

Privind aprobarea Metodologiei de atestare a persoanelor fizice pentru îndeplinirea funcţiei de administrator de imobile în Municipiul Timişoara şi constituirea Comisiei de atestare  

Potrivit Legii nr. 230/2007 privind înfiinţarea, organizarea şi funcţionarea asociaţiilor de proprietari şi Hotărârii Guvernului nr. 1588/2007 pentru aprobarea Normelor Metodologice de aplicare a Legii nr. 230/2007 privind înfiinţarea, organizarea şi funcţionarea asociaţiilor de proprietari, persoanele fizice care au calitatea de administrator de imobile sunt atestate de către primar, la propunerea compartimentelor specializate din cadrul autorităţii administraţiei publice locale, în baza unei hotărâri a consiliului local. Atestatul are drept scop certificarea calităţilor profesionale ale persoanelor care doresc să practice activitatea de administrare a imobilelor la asociaţiile de proprietari.


Având în vedere faptul că legislaţia în domeniul organizării şi funcţionării asociaţiilor de proprietari prevede obligativitatea ca persoanele fizice care doresc să desfăşoare o  activitate de administrare de imobile să fie atestate de către autorităţile administraţiei publice locale şi întrucât aceste prevederi legale nu precizează condiţiile pe care trebuie să le îndeplinească persoanele fizice  pentru a putea fi atestate şi modalitatea de  certificare a calităţilor profesionale a acestor persoane 
PROPUNEM:

1. Aprobarea Metodologiei de atestare a persoanelor fizice pentru îndeplinirea funcţiei de administrator de imobile în Municipiul Timişoara, după cum urmează:

Pot fi atestate ca administratori de imobile numai persoanele fizice care îndeplinesc următoarele condiţii:

· au capacitate deplină de exerciţiu;

· au domiciliul în Municipiul Timişoara;

· sunt apte din punct de vedere medical şi psihologic pentru a îndeplini funcţia de administrator de imobile;

· nu au suferit o condamnare printr-o hotărâre judecătorească, rămasă definitivă, pentru săvârşirea unei infracţiuni;

· au cel puţin studii medii;

· au cel puţin 18 ani împliniţi;

· au urmat un curs de pregătire  profesională pentru funcţia de administrator de imobile, organizat în condiţiile legii;                                                                                                                                                                                                                                                          
Certificarea calităţilor profesionale ale persoanelor care doresc să practice activitatea de administrare a imobilelor la asociaţiile de proprietari se va face de către comisia de atestare.

Compartimentul Asociaţii de Proprietari din cadrul Primăriei Municipiului Timişoara va afişa şi va publica data până la care persoanele fizice trebuie să depună actele solicitate în vederea înscrierii la examenul de atestare şi locul depunerii acestora. 

În vederea atestării, solicitantul va depune următoarele acte:

-     cerere tip;

· curriculum vitae;

· copii ale actelor de stare civilă ( legalizate sau certificate pentru conformitate cu originalul, la depunere, de Centrul Consiliere Cetăţeni din cadrul Primăriei Municipiului Timişoara);

· copii ale actelor de studii (legalizate sau certificate pentru conformitate cu originalul, la depunere, de Centrul Consiliere Cetăţeni din cadrul Primăriei Municipiului Timişoara) ;

· certificatul de cazier judiciar;

· adeverinţă medicală din care să rezulte că sunt apţi din punct de vedere medical şi psihologic pentru a îndeplini funcţia de administrator de imobile;

· copia certificatului de pregătire profesională pentru funcţia de administrator de imobile, organizat în condiţiile legii ( legalizată sau certificată pentru conformitate cu originalul, la depunere, de Centrul Consiliere Cetăţeni din cadrul Primăriei Municipiului Timişoara);

După depunerea dosarului cuprinzând actele solicitate, Compartimentul Asociaţii de Proprietari va verifica actele depuse, va solicita, după caz, completarea sau modificarea acestora, va întocmi şi va publica listele cu persoanele fizice care vor susţine examenul de atestare, data, ora şi locul susţinerii acestuia, bibliografia în baza căreia vor fi elaborate subiectele examenului de atestare, termenul de depunere a contestaţiilor şi termenul de soluţionare al acestora.

Lista cu persoanele fizice propuse de Compartimentul Asociaţii de Proprietari spre atestare vor fi înaintate comisiei de atestare.

Persoanele fizice ale căror dosare au fost respinse pot depune contestaţii în termen de 24 de ore de la afişarea listelor cu persoanele fizice care vor susţine examenul de atestare. Soluţionarea acestor contestaţii se va face de către Compartimentul Asociaţii de Proprietari în termen de 24 de ore de la expirarea termenului de depunere al contestaţiilor. 
Comisia de atestare va elabora subiectele examenului de atestare, în baza bibliografiei afişate şi publicate cu cel mult 24 de ore înaintea susţinerii acestuia. Examenul de atestare va consta într–un test grilă având 20 de subiecte, pentru fiecare subiect acordându – se 0,5 puncte. Pentru a fi declarat admis, fiecare concurent va trebui să obţină minim 7 puncte.

Rezultatele obţinute în urma  examenului de atestare vor fi afişate de către Compartimentul Asociaţii de Proprietari în cel mult 5 zile lucrătoare de la data susţinerii acestuia.

Persoanele fizice care nu au promovat examenul de atestare pot depune contestaţii în termen de 24 de ore de la afişarea rezultatelor. Soluţionarea acestor contestaţii se va face de către comisia de atestare în termen de 24 de ore de la expirarea termenului de depunere al contestaţiilor.

Rezultatele finale ale examenului de atestare vor fi afişate de Compartimentul Asociaţii de Proprietari în termen de cel mult 3 zile lucrătoare de la data soluţionării contestaţiilor.


Persoanele fizice care au susţinut şi promovat examenul de atestare vor fi validate în urma unei hotărâri a consiliului local al Municipiului Timişoara.

După adoptarea hotărârii Consiliului Local al Municipiului Timişoara prin care sunt validate persoanele fizice care au promovat examenul de atestare, Compartimentul Asociaţii de proprietari va proceda la eliberarea atestatelor.

Atestatele, menite să certifice calităţile profesionale ale persoanelor fizice care doresc să practice activitatea de administrare a imobilelor, se eliberează pentru o perioadă nedeterminată şi au valabilitate pe tot teritoriul României.

Atestatul va menţiona datele de identitate a titularului, autoritatea emitentă, faptul că se eliberează pe o perioadă nedeterminată, că este valabil pe întreg teritoriul României şi se semnează de către primarul Municipiului Timişoara.

În urma sesizărilor motivate, formulate de asociaţiile de proprietari, în cazul în care nu mai sunt îndeplinite condiţiile pentru exercitarea activităţii de administrare, Compartimentul Asociaţii de proprietari propune comisiei de atestare retragerea atestatului eliberat.  Atestatul se retrage de către autoritatea care l-a eliberat, la propunerea motivată a comisiei de atestare  prin hotărâre a consiliului local.

2. Constituirea unei comisii de atestare a persoanelor fizice pentru îndeplinirea funcţiei de administrator de imobile având următoarea componenţă:

             Preşedinte:      Grindeanu Sorin     –  Viceprimar
             Membrii:         Zubaşcu Ioan          –   Şef Serviciu Energetic                                    
                                      Dumitru Mihaela    –  Consilier juridic, Serviciul Juridic

                          Feşu Cornelia   – Consilier, Compartimentul Asociaţii de                                                                                                                                                                                                                                                             Proprietari

                          Leu Dorina      __ Consilier,  Compartimentul Asociaţii de                                                  Proprietari
3. Aprobarea Regulamentului de organizare şi funcţionare a comisiei de atestare, după cum urmează:
Comisia de atestare este formată din 5( cinci) membri, dintre care unul deţine funcţia de preşedinte al comisiei de atestare.                                                                                                  

Comisia de atestare funcţionează în mod legal dacă sunt prezenţi majoritatea membrilor.

Comisia de atestare se convoacă ori de câte ori este necesar.

Cu cel mult 24 de ore înainte de susţinerea examenului de atestare, comisia de atestare se întruneşte în vederea elaborării subiectelor, pe baza bibliografiei afişate şi publicate.
Comisia de atestare se întruneşte în vederea soluţionării contestaţiilor, la expirarea termenului de depunere al acestora de către persoanele fizice care nu au promovat examenul de atestare.
În cazul în care nu mai sunt îndeplinite condiţiile pentru exercitarea activităţii de administrare, comisia de atestare poate propune autorităţii emitente retragerea atestatului eliberat.

      VICEPRIMAR                                                                        DIRECTOR, 
       SORIN GRINDEANU



             DUMITRU ANDOR

 SEF SERVICIU                                                                               CONSILIER                                                                        

IOAN ZUBAŞCU                                                                          CLAUDIA CIUR




                                                                                                                                                                                                                                                                                                  















        Avizat juridic,

